
KOMENTARI, SUGESTIJE I PREDLOZI AMANDMANA

 NACRT ZAKONA O KOMASACIJI ZEMLJISTA
1. Načelne primedbe
Nacrt je interno protivrecan. U Obrazlozenju se poziva na Reformsku agendu, Plan rasta EU za Zapadni Balkan, klimatsku otpornost, ocuvanje biodiverziteta i smanjenje pritiska na prirodna stanista (str. 25-27). Istovremeno, normativni deo Nacrta:
1. ne predvidja nijedan obavezan instrument ekoloske procene (strateska procena uticaja, procena uticaja na zivotnu sredinu, ocena prihvatljivosti za zasticena i ekoloski znacajna podrucja);
1. tretira ekoloske elemente pejzaza (medje, samoniklo rastinje, zivice) kao smetnju koju treba ukloniti (cl. 3, cl. 20, cl. 29);
1. zabranjuje i kaznjava podizanje poljozastitnih pojaseva i posumljavanje unutar komasacionog podrucja (cl. 14. st. 4. tac. 3, cl. 47-49);
1. ne obezbedjuje ucesce sektora zastite prirode u komisiji za komasaciju (cl. 15);
Posledica je da bi Nacrt, u sadasnjem obliku, mogao da institucionalizuje upravo one negativne efekte komasacije koje su evropska i regionalna strucna zajednica dokumentovale : gubitak biodiverziteta, eroziju, smanjenu otpornost na susu i degradaciju vodnog rezima.
2. Iskustva iz loših primera
2.1. Biodiverzitet i stanista
1. komasacija usmerena iskljucivo na produktivnost, bez ekoloskih kriterijuma, lako vodi u gubitak biodiverziteta, eroziju, osetljivost na susu i unistenje pejzaza. Negativna iskustva pokazuju da>
- nakon komasacije znacajno je opala raznovrsnost i brojnost ptica poljoprivrednih stanitsa I da izazva  znacajan gubitak gustine zivica i povezanosti zelenih koridora, pri cemu drustveni troskovi (gubitak ekosistemskih usluga) mogu premasiti privatne koristi za poljoprivredu.
2.2. Klimatska adaptacija i zemljiste
1. Uklanjanje vetrozastitnih pojaseva vodi vecoj eroziji vetrom; manje vegetacije - visa temperatura i brze isusivanje zemljista; brze oticanje padavina - manja infiltracija i veci rizik od suse; smanjeno vezivanje ugljenika u zemljistu.
1. EU smernice (EIP-AGRI, EU CAP Network) danas insistiraju da komasacija mora ukljucivati mere klimatske adaptacije, a ne samo ukrupnjavanje parcela.

2.3. Vodni rezim
1. U Sloveniji, Hrvatskoj, Austriji i Nemackoj dokumentovano je da tradicionalna komasacija ispravlja male vodotoke, zatrpava depresije i vlazna stanista, povecava povrsinsko oticanje i rizik od bujicnih poplava.
3. Neusaglašenost
3.1. Reformska agenda i Plan rasta EU za Zapadni Balkan
Obrazlozenje Nacrta (str. 25) donosenje zakona izvodi upravo iz Reformske agende i Plana rasta. Plan rasta uslovljava pristup sredstvima sustinskim (ne samo deklarativnim) uskladjivanjem sa pravnim tekovinama EU, ukljucujuci poglavlje o zivotnoj sredini i klimi. Zakon koji izostavlja ekoloske instrumente rizikuje ocenu neuskladjenosti pri komentarisanju od strane EK.
3.2. Zelena agenda za Zapadni Balkan (Sofijska deklaracija, 2020)
Zelena agenda obavezuje Srbiju, izmedju ostalog, na dekarbonizaciju i klimatsku otpornost, sprecavanje gubitka biodiverziteta i zastitu ekosistema, odrzivo upravljanje zemljistem i vodama. Komasacija sa uklanjanjem krajobraznih elemenata i bez ekoloske procene direktno je suprotna stubovima Zelene agende koji se odnose na biodiverzitet i prirodni kapital.
3.3. Pravne tekovine EU o prirodi i proceni uticaja
1. Direktiva o stanistima (92/43/EEZ) i Direktiva o pticama (2009/147/EZ) - obaveza ocene prihvatljivosti za podrucja ekoloske mreze (odgovaraju buducem Natura 2000);
1. Direktiva o proceni uticaja na zivotnu sredinu (2011/92/EU) i Direktiva o strateskoj proceni (2001/42/EZ) - planovi/projekti restrukturiranja ruralnog poseda spadaju u domen procene;
1. Okvirna direktiva o vodama (2000/60/EZ) - zabrana pogorsanja stanja vodnih tela, relevantna za odvodnjavanje i regulaciju vodotoka u komasaciji;
1. Zakon o obnovi prirode EU (Nature Restoration Law, 2024) - obaveza ocuvanja i obnove krajobraznih elemenata visoke raznovrsnosti u poljoprivrednim podrucjima.
3.4. Domaci strateski i pravni okvir
1. Zakon o zastiti prirode i Zakon o strateskoj proceni uticaja na zivotnu sredinu - SPU je obavezna za planove i programe koji uspostavljaju okvir za buduce projekte i mogu imati znacajan uticaj; program/odluka o komasaciji ima upravo takav karakter;
1. Zakon o proceni uticaja na zivotnu sredinu - pojedini radovi u komasaciji (sistemi za odvodnjavanje/navodnjavanje, krcenje, mreza puteva) potpadaju pod rezim procene;
1. Ciljevi nacionalnog okvira za biodiverzitet i obaveze iz Konvencije o bioloskoj raznovrsnosti (

4. Primena principa zasnovanih na prirodi (NbS) kao obaveza
Kljucna dopuna koju predlazemo jeste ugradnja resenja zasnovanih na prirodi (engl. Nature-based Solutions - NbS) kao obaveznog metodoloskog okvira citavog postupka komasacije, a ne kao dobrovoljne mere prepustene diskreciji izvodjaca. NbS su, prema definiciji Evropske komisije i IUCN globalnog standarda, mere inspirisane i podrzane prirodom koje istovremeno resavaju drustvene izazove (susa, poplave, erozija, toplotni stres, gubitak biodiverziteta) i donose merljive koristi poljoprivredi. U kontekstu komasacije to znaci da se ukrupnjavanje parcela projektuje zajedno sa zelenom i plavom infrastrukturom, a ne na njen racun.
Zasto obaveza: Zelena agenda za Zapadni Balkan, Strategija EU za biodiverzitet do 2030. i Strategija EU za prilagodjavanje klimatskim promenama izricito promovisu NbS kao prioritetni pristup. Prepustanje NbS dobrovoljnosti, u zakonu koji istovremeno kaznjava podizanje pojaseva, u praksi znaci njegovo iskljucenje.

5. Konkretni predlozi amandmana
	Odredba
	Predlog izmene / dopune
	Obrazloženje i pravni osnov

	A1 – čl. 8 (razlozi)
	U stavu 1. dodati da se pri utvrđivanju razloga za komasaciju uzimaju u obzir i ciljevi zaštite prirode, prilagođavanja klimatskim promenama i očuvanja vodnog režima. Predlažemo i novi stav kojim se komasacija ne bi sprovodila tako da pogorša stanje zaštićenih područja, područja ekološke mreže i vodnih tela.
	Član 8. nabraja razloge za komasaciju, ali ne postavlja nijedno ekološko ograničenje. Dok god takvog uslova nema, ciljevi navedeni u članu 3. i članu 4. tačka 3. ostaju bez praktičnog dejstva. Pravni osnov: direktive 92/43, 2009/147 i 2000/60, kao i Zelena agenda za Zapadni Balkan.

	A2 – nov član (SPU/PUŽS)
	Propisati stratešku procenu uticaja za program komasacije. Kada se područje nalazi u zaštićenom ili ekološki značajnom području, ili u njegovoj blizini, tražiti i procenu uticaja, odnosno ocenu prihvatljivosti, i to pre nego što se donese odluka o sprovođenju iz člana 14. Odluku ne bi trebalo doneti ako procena pokaže značajan negativan uticaj koji se ne može ublažiti.
	Ovo je najozbiljniji propust u Nacrtu i odstupanje od uobičajenog uporednog rešenja. Pravni osnov: direktive 2001/42, 2011/92 i 92/43, Zakon o strateškoj proceni i Zakon o proceni uticaja na životnu sredinu.

	A3 – čl. 15 (sastav komisije)
	U sastav komisije uvrstiti i člana sa visokim obrazovanjem iz biologije, ekologije ili zaštite životne sredine. Kada obuhvat zahvata zaštićena ili ekološki značajna područja, pribaviti i mišljenje nadležnog zavoda za zaštitu prirode.
	U komisiji sada sede pravnik, agronom, geodeta, arhitekta i, po potrebi, šumar. Struke koja bi vodila računa o zaštiti prirode nema, pa u postupku niko ne odgovara za ekološke kriterijume.

	A4 – čl. 14, 47–49 (zabrane i kazne)
	Iz zabrane u članu 14. stav 4. tačka 3. izuzeti podizanje poljozaštitnih pojaseva, živica i pošumljavanje, a odgovarajuće prekršaje iz članova 47–49. brisati. Te radnje dozvoliti uz saglasnost komisije. Zabrana izgradnje objekata ostaje.
	Ovako postavljen, Nacrt kažnjava baš ono što bi ekološki trebalo podsticati. To se kosi sa članom 3, koji govori o očuvanju životne sredine, kao i sa evropskim Zakonom o obnovi prirode iz 2024. i Zelenom agendom.

	A5 – čl. 6, 41 (podaci/ISOK)
	ISOK i razmena podataka iz člana 6. treba da obuhvate i podatke o zaštićenim područjima, ekološkoj mreži, vodnim telima i staništima. Ti podaci bili bi obavezan sloj već pri planiranju.
	Ako tih podataka nema u sistemu, ekološka provera se u praksi ne može ni sprovesti. Pravni osnov: INSPIRE i načelo javnosti iz člana 4. tačka 1.

	A6 – čl. 2 i čl. 3 (definicije/cilj) [NbS]
	U član 2. uneti definiciju rešenja zasnovanih na prirodi (NbS): to su mere zaštite, održivog upravljanja i obnove ekosistema koje istovremeno odgovaraju na društvene izazove poput suše, poplava, erozije i gubitka biodiverziteta, a poljoprivredi donose korist. Primenu NbS uvrstiti među ciljeve komasacije u članu 3.
	Dok NbS nije ni definisan ni postavljen kao cilj, ostaje na nivou preporuke. Unet u članove 2. i 3, postaje merilo po kome se ceni zakonitost svake faze postupka. Pravni osnov: definicija NbS Evropske komisije, Strategija EU za biodiverzitet do 2030. i IUCN Global Standard for NbS.

	A7 – čl. 32 (zemljište za NbS) [NbS]
	Odrediti najmanji deo komasacione mase, izražen procentom, koji se izdvaja za ekološke namene i NbS. Tako izdvojene površine ne bi se vraćale u intenzivnu obradu.
	Istraživanja pokazuju da komasacijom nestane i do polovine graničnih ekoloških elemenata. Jedini pouzdan način da se to zaustavi jeste jasan količinski prag.






1. Sprovodjenje sustinske javne rasprave sa dovoljnim rokom i objavljivanjem svih pristiglih komentara i obrazlozenja predlagaca o njihovom (ne)prihvatanju;
1. Ukljucivanje sektora zastite prirode (Ministarstvo, zavodi za zastitu prirode, strucna i naucna zajednica) u dalju izradu;
1. Dostavljanje ovih komentara i Evropskoj komisiji u fazi komentarisanja koju predlagac sam najavljuje u Izjavi o uskladjenosti sa propisima EU;
1. Objavljivanje tabele uskladjenosti sa relevantnim direktivama pre usvajanja.

